Die skrywer Norman Mailer beskryf in sy boek The Fight hoe Foreman se afrigtingspan voor die geveg in die kleedkamer gebid het – nie vir Foreman nie, maar dat die Hemelse Vader sal keer dat Ali ernstig beseer word.
Die geveg het 04:00 plaasgevind sodat dit in spitstyd in Amerika uitgesaai kon word. My pa het my die oggend in sy bruin kamerjas kom wakker maak. “Hy’t gewen!” het hy gesê en sy kop geskud.